NaiveNeuron/SloPal huggingface dataset:
Pčolinský, Peter, poslanec NR SR (2018-06-19):
Ďakujem pekne. Síce ste sa tu pousmiali pri faktickej pána Baránika, ja by som ju trošku ináč povedal. Ono v skutočnosti tu je taká organizovaná skupina, ktorú tvoria niektorí exekútori, niektoré firmy a niektorí sudcovia, niektorí prokurátori. Do určitej miery tá spolupráca tam je. Veď stačí si zobrať jeden jediný príklad. Mali sme tu najväčšiu nebankovku na Slovensku, sídlila na Pribinovej 1 v Tower 115. Bývalý zamestnanec tejto nebankovky si otvoril exekútorský úrad a začal riešiť všetky tieto pohľadávky. A ak si pamätáte, tento pán exekútor zahltil súdy. Myslím, že to boli desaťtisíce spisov, ktoré podal naraz a vyblokoval súdy na najbližšie dva roky. Bolo to kruté z jeho strany, ale tento pán exekútor, to je jeho bežná prax robiť rôzne nad rámec zákona činnosti. Netvárme sa, že tí exekútori si všetci robia svoju robotu zodpovedne a poctivo. Pravda je taká, že je tam veľmi veľa slušných exekútorov, mnohých poznám osobne. Dokonca ja osobne mám v rodine exekútora, ktorý sa posledné dva roky so mnou nerozpráva, logicky, ale je tam naozaj veľa poctivých exekútorov. Ale, bohužiaľ, väčšina tých, ktorí dnes „úradujú“, až takí poctiví nie sú, nie sú a tých ľudí doslova zdierajú aj za dlhy, ktoré už sú dávno premlčané.
Blanár, Juraj, podpredseda NR SR (2022-09-27):
Ďakujem. Prerušujem rokovanie o tomto bode programu. A teraz udeľujem slovo pánovi poslancovi Martinovi Nemkymu, ktorý už je netrpezlivý a čaká na to, aby predniesol návrh zákona v prvom čítaní poslancov Národnej rady Slovenskej republiky Martina Nemkyho a Borisa Suska na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Tento návrh je pod parlamentnou tlačou 1141, návrh na pridelenie výborom v rozhodnutí 1189. Ako som si všimol, tak pán poslanec Nemky napokon nevystúpi, aj keď bol pripravený, a za neho potom ako navrhovateľ vystúpi pán poslanec Boris Susko, ktorému udeľujem slovo. Nech sa páči.
Ďurica, Ondrej, poslanec NR SR (2020-09-22):
Ja sa pripájam. Takisto ďakujem pánovi doktorovi za jeho príspevok do tejto diskusie, do tejto témy, pretože my ako poslanci častokrát veľmi okrajovo komunikujeme tieto veci a hovoríme v takej všeobecnej rovine, ale skutočne pán doktor Urban je človek, ktorý s nami dlhé hodiny hovoril o tejto problematike, takže aj z toho odborného hľadiska sme sa dostali do obrazu a vieme, o čom je tento návrh, a stojíme za ním. Ďakujem pekne.
Mizík, Stanislav, poslanec NR SR (2021-06-15):
Ďakujem za slovo. Pán Blaha, počúvajte, na upresnenie jedna faktická poznámka, ktorá je naozaj faktická, pretože pán Mikulec krútil hlavou. Na YouTube pred dvoma týždňami bol rozhovor pána Mikulca s Hanzelovou a on tam naozaj povedal, že sa dozvedel o nejakej elektronike a pýtal sa Szabóa, či mu nebolo divné brať televízor zadarmo. Dátum 3. 6. 2011, počet vzhliadnutí 22 639. Komentáre nebudem komentovať, ale v nich teda fakt ministrovi Mikulcovi veľmi, veľmi naložili. Ďakujem.
Novotný, Viliam, poslanec NR SR (2015-10-06):
Ešte raz, nechcem ideologicky diskutovať o tom, ja som skôr konzervatívnejšie ladený, ty skôr liberálnejšie ladený, ale to je legitímne. Ja len čiste z logiky veci. Je úplne jedno, či verejné zdravotné poistenie na Slovensku je skôr zdravotnou daňou, a myslím, že si bližšie k tomu, ako keď povieme, že je klasickým poistením v takom zmysle poisťovacom. Faktom ale je, že verejné zdravotné poistenie, či už je to zdravotná daň, alebo je to poistenie, má slúžiť na prevenciu a liečbu chorôb. Nato ho máme na Slovensku. A z medicínskeho pohľadu gravidita nie je choroba. Čiže ani predchádzanie tehotnosti nie je prevenciou ochorenia. Prosím, na to nepoužívajme verejné zdravotné poistenie. Nájdite na to nejaký iný návrh, príďte s iným riešením, z čoho to treba financovať, aby sme povedzme pomohli chudobným vrstvám, ktoré sa rozhodnú používať antikoncepciu, sú liberálne ladení, nemajú s tým svetonázorový problém, ale jednoducho sa z finančných dôvodov k tomu nevedia dostať. Ale znovu zopakujem, že gravidita nie je choroba a nebolo by dobré, keby sme začali verejné zdravotné poistenie, vzácne zdroje, ktoré majú byť určené na prevenciu a liečbu chorôb, používať na riešenie iných spoločenských problémov. A teraz je úplne jedno, či z konzervatívneho alebo z liberálneho pohľadu. Ďakujem pekne.
Krúpa, Juraj, poslanec NR SR (2023-02-03):
Ďakujem veľmi pekne, pán podpredseda. Ja musím absolútne súhlasiť s tým, Marián, čo si povedal. Zaznelo naozaj ix podkutých dobrých argumentov, na ktoré v tých faktických poznámkach nebol ani jeden protiargument. Reálne akurát tu boli nejaké drobné úpravy, že teda sa neprepustí 3 900 ľudí, ale 1 700 ľudí. Prosím vás pekne, vy idete týmto zákonom pripraviť o prácu stovky, stovky ľudí. Zároveň my nevieme, že aký to bude mať reálny dopad. My nevieme. Pretože ten odhad u vás je 1 700, ale možnože to bude viac. A čo je na tom najhoršie, je, že tu robíme ďalšie príkazy, zákazy zhora, kde rozkazujeme nielenže podnikateľom, ale aj ľuďom, či môžu ísť v nedeľu pracovať, alebo nemôžu. Či sa o tom tak môžu rozhodnúť, alebo nie. Ďalšia otázka je, je tam nejaká, nejaké odporúčanie s odbormi? S kým ste o tom diskutovali? S predavačkami v, ja neviem, v nejakom obchode, ktorým sa nechce v nedeľu pracovať a na základe toho ste sem prišli? Lebo tu máme ďalšiu možnosť. Jednoducho tí ľudia by sami mali mať možnosť sa rozhodnúť, že či chcú alebo nie. Napríklad tým, že by si založili odbory, hej, a tým by mohli začať robiť nátlak na svojich zamestnávateľov, aby tie nedele boli zavreté, alebo nie. Prečo my to rozkazujeme tu? Prečo my tu robíme takéto zákony, že my prikazujeme ľuďom, čo majú robiť, čo nemajú robiť. Toto sa naozaj páči vám, ktorí chcete sa tu špárať v materniciach, zamykať ich na zámok, všetky tieto veci, ktoré tu robíte, jednoducho škodia, nasierate ľudí.
Blanár, Juraj, podpredseda NR SR (2023-03-17):
Pani poslankyňa Šofranko s faktickou poznámkou.
Pčolinský, Peter, podpredseda NR SR (2023-03-21):
Prezentujeme sa a hlasujeme o pozmeňovacom návrhu pána poslanca Kyselicu. (Hlasovanie.) Prítomných 139, za 49, proti 43, zdržalo sa 46, nehlasoval 1. Pozmeňovací návrh pána poslanca Kyselicu sme neschválili.
Galko, Ľubomír, poslanec NR SR (2012-12-17):
Ďakujem pekne. Vážená pani predsedajúca, vážený pán minister vlády istôt pre občanov, vážené kolegyne, kolegovia. Hneď na úvod vás musím, pán minister, upozorniť, že sa chováte zbabelo, lebo nevystupujete v diskusii, ale vystupujete v záverečnom slove a útočíte na poslancov. To nie je fér. Pokiaľ máte gule a ako ste to povedali (Prerušenie vystúpenia predsedajúcou.)
Laššáková, Jana, podpredsedníčka NR SR (2013-09-10):
Na vystúpenie pána poslanca nie sú faktické poznámky. Nech sa páči, pán poslanec Hlina, máte slovo.
Šimečka, Michal, podpredseda NR SR (2024-09-10):
Pristúpime k druhému čítaniu o návrhu na vyslovene súhlasu Národnej rady Slovenskej republiky s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby. Návrh vlády je uvedený ako tlač 383, odôvodní ho ministerka zdravotníctva pani Zuzana Dolinková. Poprosím ju, aby sa ujala slova. Nech sa páči. (Rokovanie o návrhu na vyslovenie súhlasu Národnej rady Slovenskej republiky s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby , tlač 383.)
Kvorka, Ján, poslanec NR SR (2019-10-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
P. Hrušovský, podpredseda NR SR: (2002-05-14):
Pýtam sa pánov poslancov, či sa chce niekto prihlásiť do rozpravy ústne. Pán poslanec Prokeš. Končím možnosť podania ďalších prihlášok do rozpravy. Nech sa páči, pán poslanec Prokeš. J. Prokeš, poslanec: Chcem len upozorniť, že Švejk povedal, že „každá vláda, ktorá zdražie pivo, padne“.
P. Paška, predseda NR SR: (2007-06-20):
(Hlasovanie.) 141 prítomných, 61 za, 56, proti, 23 sa zdržalo, 1 nehlasoval. Tieto prvé dva návrhy sme neschválili. Ďalej.
Laššáková, Jana, podpredsedníčka NR SR (2015-11-12):
Ďakujem pekne. Pán spravodajca, zaujmite miesto určené pre spravodajcov. Otváram všeobecnú rozpravu. Nedostala som žiadnu písomnú prihlášku. Pýtam sa, či sa hlási niekto do rozpravy ústne. Ani v tomto prípade nemá záujem vystúpiť nikto v rozprave ústne. Pán minister pripravil dobré zákony. Takže vyhlasujem rozpravu za skončenú. Chce zaujať? Nemá ani k čomu stanovisko. Prerušujem rokovanie o tomto bode programu. Pani poslankyne, páni poslanci, pán minister obrany Martin Glváč je už v budove, takže chvíľku počkáme, lebo naozaj ideme rýchlo, a potom prejdeme na zákony ministra obrany Glváča. Takže vyhlasujem krátku prestávku, pokiaľ pán minister príde. (Prestávka.) (Po prestávke.)
A. Belousovová, podpredsedníčka NR SR: (2007-02-06):
S reakciou na vystúpenie pána poslanca Simona sa s faktickými poznámkami prihlásili pán poslanec Halecký, pán poslanec Záhumenský, pán poslanec Džurina a pán poslanec Lebocký. Uzatváram možnosť prihlásiť sa s faktickými poznámkami. A slovo má ako prvý pán poslanec Halecký.
Pčolinský, Peter, podpredseda NR SR (2023-05-05):
Pán poslanec Fico.
Paška, Pavol, predseda NR SR (2013-10-30):
Pán poslanec, to nie je návrh Národnej rady, aby sme menili jeho podstatu. Takže nebudeme o tom hlasovať. Pán poslanec Škripek.
Kaník, Ľudovít, poslanec NR SR (2014-10-14):
Vážený pán predseda, vidíme, že sa neustále zhoršuje podnikateľské prostredie na Slovensku, zamestnávatelia neprichádzajú, aj tí, ktorí tu sú, začínajú odchádzať. Takým najvážnejším signálom bolo o tom nedávne, nedávne zatvorenie pobočky PANASONIC-u v Krompachoch, kde stovky ľudí prišli o prácu. A preto v súvislosti s tým chcem navrhnúť, aby minister hospodárstva predložil informáciu o vývoji a stave podnikateľského a zamestnávateľského prostredia na Slovensku a o krokoch pre jeho zlepšenie.
Glváč, Martin, podpredseda NR SR (2016-09-09):
S faktickými poznámkami osem pánov poslancov a poslankýň. Áno. A prehoďte stranu, či tam nie je viac. Áno, osem. Končím možnosť sa prihlásiť s faktickými poznámkami. Nech sa páči, pani poslankyňa Antošová.
Jurinová, Erika, podpredsedníčka NR SR (2014-02-04):
Hej, že či nechcete prerušiť.
B. Zala, poslanec: (2009-04-22):
Je veľmi podivuhodné, ako sa stala pani poslankyňa zástankyňou multilateralizmu alebo nám ho teraz predhadzuje po ôsmich rokoch probushovského unilateralizmu veľmi jednoznačného, ktorý som aj ja osobne, ale aj moji kolegovia zo Smeru kritizoval práve od roku 2001, a to veľmi, veľmi stabilne. Druhá otázka je veľmi pozoruhodná a to je otázka vzťahu Ruska a NATO, téma, ktorou sme reagovali, aj ja osobne, na problematiku radarových systémov a protiraketových systémov v Česku a Poľsku, kde som pred piatimi rokmi jednoznačne tvrdil, že treba tieto systémy vtiahnuť do NATO a zároveň vtiahnuť do tohto riešenia aj Rusko, aby sa vytvoril systém celkovej bezpečnosti v rámci Európy a opačne, aby sa nevytváral systém podozrievania a provokovania iných krajín. Bol som osobne poslankyňou Vášáryovou za toto kritizovaný. Ale uvádzam to len ako znaky niečoho iného, podstatnejšieho. My máme svoj vlastný rozum a uvažujeme svojím vlastným rozumom už najmenej osem rokov. Vlastný rozum je skutočne znakom slobodného človeka a aj osvieteného človeka. Vy len kopírujete a napodobňujete. Ďakujem pekne. (Potlesk.)
Laššáková, Jana, podpredsedníčka NR SR (2014-04-03):
Nech sa páči, s reakciou pán poslanec Gábor Gál.
Vaľová, Jana, poslankyňa NR SR (2016-04-26):
Ďakujem veľmi pekne. Musím povedať, že tak rozsiahly prejav, že som sa trošku aj stratila, takže budem len na určitú časť reagovať. A začnem, myslela som, začnem takou jednou vetou, ktorú ste povedali, že „odpoveď nám dá každej vlády prax“. To ste povedali asi tak v tretine svojho prejavu, ale potom ste vzápätí povedali, ako to bude všetko zle vyzerať, aké strašné vízie budú na Slovensku, a preto by som bola naozaj rada, aj mnohých poslancov, nielen vás, poprosila, aby odpoveď nám dala prax. A chcela by som povedať také možno z praxe z bývalej vlády, keď preberala Iveta Radičová vládu, tak bola nezamestnanosť 15 %, bolo to v roku 2010, a v 2012 končila s nezamestnanosťou 14,80 %. Dneska musím povedať, že sme pokorili magickú hranicu pod 10 %. Aj toto je prax. Verím tomu, že nielen všetko zlé sa udialo, ale udiali sa aj dobré veci a každý, kto robí, aj urobí chyby. Chcela by som povedať, že ste tu rozprávali o korupcii, no, pravica alebo bývalá vláda, vlastne pani premiérka, keď tu bola, tak povedala, že „dôvera znamená, že dnešný sľub platí aj zajtra, že dobrý nápad je odmenený a porušovanie pravidiel bude potrestané“. Keď si pamätám, tak vlastne bolo to Osrblie, boli rôzne kauzy, ktoré sa takisto dodnes nevyšetrili, a verím tomu, že nielen to, čo spomínate o strane SMER, že možno – možno – boli nejaké pochybenia, lebo všetci sme iba ľudia, ale verím tomu, že všetky kauzy, ale chcela by som povedať, že nemôže to byť v programovom vyhlásení vlády, pretože vláda neni vyšetrovací orgán. Sú vyšetrovacie orgány, ktoré by mali, a preto vláda ani nemôže mať vo svojom programovom vyhlásení, že bude niekoho trestať. To je také najdôležitejšie. Ďakujem.
J. Senko, poslanec: (2009-04-28):
Prosím, pán predseda, dajte hlasovať o mojom pozmeňujúcom návrhu o všetkých bodoch spoločne.
Budaj, Ján, poslanec NR SR (2017-03-28):
Nemusím, ďakujem, po tomto príspevku.
Hrnčiar, Andrej, podpredseda NR SR (2019-02-06):
Pani poslankyňa Zimenová.
Hort, Milan, podpredseda NR SR (2010-12-09):
Prerušujem rokovanie o tomto bode programu. Chcem  vás  informovať, že zajtra ráno pokračujeme o 9.00 hodine najskôr bodom č. 18 a potom ďalšími bodmi, to znamená, bodom č. 56, 57, 58, ktorý je v ingerencii ministra financií a podpredsedu vlády Ivana Mikloša. Potom budú pokračovať zákony pána ministra Jurzycu. Všetkým prajem dobrú noc. A mohol by mi aj niekto poďakovať za trpezlivosť. Ďakujem pekne zamestnancom Národnej rady. (Prerušenie rokovania o 19.21 hodine.)
Kollár, Boris, predseda NR SR (2022-10-05):
Ďakujem pekne. Máte pravdu. Do konca tejto schôdze to bude predložené a pán minister hospodárstva to príde vysvetliť a predloží ten plán. Takže do konca tejto schôdze mám informáciu, že to príde. Budeme teraz pokračovať v prerušenom rokovaní. Skôr ako pristúpime k hlasovaniu o prerokovaných bodoch programu, podávam návrh na prerokovanie dvoch bodov ministra školstva zajtra, teda vo štvrtok 6. októbra o deviatej hodine. Sú to tlače 1105 a 1082, body 13 a 108 schváleného programu. Je to prvýkrát, kedy príde nový minister, tak vás chcem požiadať, aby sme mu umožnili na ten úvod, aby si termínoval bod na deviatu. Je, prosím, všeobecný súhlas? (Súhlasná reakcia pléna.) Áno, ďakujem pekne. Uvedené sme zaradili na ráno. Pristúpime k hlasovaniu o bode 106 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení, tlač 972. Spoločnou spravodajkyňou je členka výboru pre sociálne veci poslankyňa Jana Žitňanská. Prosím ju, aby hlasovanie uvádzala. (Reakcie v pléne.) Zisťujem to, hej. Viedol pán podpredseda schôdzu, takže nezachytil to. (Reakcie v pléne.) Dobre, áno. Teraz budeme hlasovať o bode 111 schváleného programu, ktorým je druhé čítanie o návrhu poslankyne Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov, tlač 1048. Prosím spoločného spravodajcu z výboru pre hospodárske záležitosti pána poslanca Petra Libu, aby hlasovanie uvádzal. (Hlasovanie o návrhu poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov , tlač 1048.)
Gabániová, Darina, poslankyňa NR SR (2018-02-02):
Vážený pán podpredseda, vážené panie poslankyne, páni poslanci, dovoľte, aby som vás informovala o prerokovaní uvedeného návrhu v ústavnoprávnom výbore. Návrh na vyslovenie súhlasu Národnej rady s predmetným protokolom pridelil predseda Národnej rady svojím rozhodnutím na prerokovanie ústavnoprávnemu výboru s tým, že ako gestorský výbor podá správu o výsledku jeho prerokovania. Ústavnoprávny výbor návrh na vyslovenie súhlasu Národnej rady s protokolom prerokoval na 62. schôdzi 23. januára 2018. Uznesením č. 333 odporučil Národnej rade vysloviť súhlas s protokolom a rozhodnúť, že ide o medzinárodnú zmluvu podľa čl. 7 ods. 5 ústavy, ktorá má prednosť pred zákonmi. Ústavnoprávny výbor ako gestorský výbor odporúča Národnej rade podľa čl. 86 písm. d) Ústavy Slovenskej republiky vysloviť súhlas s protokolom a rozhodnúť, že ide o medzinárodnú zmluvu podľa čl. 7 ods. 5 ústavy, ktorá má prednosť pred zákonmi. Správa ústavnoprávneho výboru o prerokovaní návrhu na vyslovenie súhlasu Národnej rady s uvedeným protokolom (tlač 698a) bola schválená uznesením ústavnoprávneho výboru č. 336 z 30. januára 2018. Pán podpredseda, prosím, otvorte rozpravu.
Nicholsonová, Lucia, podpredsedníčka NR SR (2016-04-20):
Pán poslanec Lipšic s faktickou poznámkou.
Danko, Andrej, podpredseda NR SR (2024-01-10):
Aj vy ste si dával v televíznej relácii, keď spieval u vás Fico. Pán poslanec Dostál.
B. Bugár, podpredseda NR SR: (2006-04-19):
S. Škoda, poslanec: Vážený pán predsedajúci, vážení členovia vlády, kolegyne, kolegovia. Dovoľte mi, aby som z poverenia Výboru Národnej rady Slovenskej republiky pre ľudské práva, národnosti a postavenie žien predložil spoločnú správu o prerokovaní návrhu na vyslovenie súhlasu Národnej rady Slovenskej republiky so zmenou článku 8 Medzinárodného dohovoru o odstránení všetkých foriem rasovej diskriminácie, tlač 1544. Predmetný návrh pridelil predseda Národnej rady na prerokovanie Výboru Národnej rady Slovenskej republiky pre zahraničné veci a Výboru Národnej rady Slovenskej republiky pre ľudské práva, národnosti a postavenie žien. Oba výbory návrh prerokovali v lehote určenej predsedom Národnej rady a zhodne odporúčali, aby Národná rada, po prvé, vyslovila súhlas so zmenou článku 8 Medzinárodného dohovoru o odstránení všetkých foriem rasovej diskriminácie, po druhé, rozhodla, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2012-09-18):
Pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky za poslanecký klub Obyčajných ľudí a nezávislých osobností pána poslanca Matoviča, za poslanecký klub strany Sloboda a Solidarita pána poslanca Krajcera. A ešte je písomne prihlásený do rozpravy pán poslanec Richard Sulík za klub Slobody a solidarity. Nech sa páči, pán poslanec Matovič, máte slovo.
Ľ. Petrák, poslanec: (2008-11-26):
Pán poslanec Hort, vy tu nie ste na to, aby ste komentovali moje vystúpenia, ale na to, aby ste riadili túto schôdzu.
Hrnčiar, Andrej, podpredseda NR SR (2016-05-18):
Ďakujem. Končím možnosť nahlásiť sa s faktickými poznámkami. Nech sa páči, pani poslankyňa Kiššová.
P. Miššík, poslanec: (2007-03-22):
No, ak spájame tento návrh zákona s tým, ako funguje parlament a ako sa rozhodol parlament pokračovať ďalej v rokovaniach koalície a opozície vo veciach rokovacieho poriadku, tak sa podľa mňa veľmi, veľmi mýlime a dostávame sa na cestu do pekla. Ja som týmto návrhom, pani profesorka, chcel riešiť len jeden, jediný problém a ten problém sa volal veľmi jednoducho. Ten problém sa volal, že keď niekto má oprávnenie vystúpiť v parlamente kedykoľvek, to znamená podľa ustanovenia dikcie § 28, následne aj vyjadrenia ústavnoprávneho výboru kedykoľvek, to znamená aj počas hlasovania, čo bolo v zrejmom rozpore s niektorými ustanoveniami rokovacieho poriadku, tak jej sa to nepáčilo, to je celé. A ja sa pýtam, čo je na tom zlé, keď zákonodarnú iniciatívu, ktorú majú poslanci Národnej rady, vláda Slovenskej republiky a výbory tejto Národnej rady Slovenskej republiky, podávajú konkrétne návrhy na zmeny zákonov a rokovacieho poriadku Slovenskej republiky. Ja nehovorím, že ste povedali zle, ja len reagujem na vás, to je celé. A znova chcem zdôrazniť a chcem poprosiť ctených kolegov, ctené kolegyne, že prosím vás, vôbec tento môj návrh, prosím vás, nespájajte s tým, či Peter Miššík alebo ktokoľvek z vládnej koalície a opozície bude členom komisie, ktorú vytvorí predseda Národnej rady Slovenskej republiky na zmenu ústavy a rokovacieho poriadku. Apropo, bol som spravodajcom v minulom volebnom období zákona o rokovacom poriadku. Bol to veľmi ťažký zákon, veľmi ťažké rokovania a ak možno povedať, tak tam bola takáto kvázi komisia, ktorá nebola menovaná rokovacím poriadkom alebo nebola uvedená v rokovacom poriadku, ale fungovala, kde sme sa na všetkých veciach dohodli. Len problém bol, že to došlo v druhom čítaní do posledného bodu, kde vystúpili niektorí poslanci vtedajšej opozície a chceli zaviesť do „rokováku“ to, na čom sme sa všetci nedohodli, to boli vyšetrovacie komisie a na jednom pozmeňujúcom návrhu, myslím si, že poslanca HZDS, to celé padlo. To znamená, trojročná práca komisie. Opakujem, zákonodarnú iniciatívu v tejto krajine v zmysle ústavy majú Národná rada Slovenskej republiky, jej poslanci, výbory, vláda, to je všetko. Preto vás pekne, ešte raz pekne vás poprosím o podporu môjho krátkeho návrhu zákona.
K. Tóthová, poslankyňa: (2008-03-27):
Vážené kolegyne, vážení kolegovia, toto vám nič nehovorí? Že tu určitý nepomer, že určite aj v Nemecku, ktoré, a hlavne v tej východnej časti je určitý boom, prichádzajú určití podnikatelia a tak ďalej, a tak ďalej, a že to vynímanie je oveľa prísnejšie regulované vrátane určitých poplatkov. Takže  trošku berme veci komplexnejšie a viďme veci aj z iných zorných uhlov ako z vašich, len podnikateľských.
Glváč, Martin, podpredseda NR SR (2017-12-12):
Pán poslanec Budaj, poprosím, vám nikto neskákal do reči. Pán poslanec Budaj! Nechajme rozprávať pána poslanca..
Mikloško, Jozef, poslanec NR SR (2012-11-29):
Ďakujem za odpoveď, ktorú beriem, samozrejme, moje informácie, e-maily a rozhovory s ľuďmi hovorili o niečom inom, už nielen teraz, ale dlhodobo. Veľmi horlím za verejnoprávne médiá, najmä, ako som spomenul, Devín a iné, ktoré naozaj vysielajú programy v dnešnom mediálnom maglajze, ktoré sú v prospech lepšieho Slovenska. Včera som sa vracal domov. Beethovenovu siedmu ktoré rádio nám dá okrem Devína u nás na Slovensku? A STV napriek niektorým excesom tiež robí veľa pre vzdelanosť a kultúru a tiež proste všelijaké problémy v nej existujú, na ktoré by som chcel upozorniť, najmä čo sa týka náboženského vysielania. Myslím si, že vo verejnoprávnych médiách musia mať svoje miesto aj náboženské vysielania, trištvrte Slovákov sa k tomuto hlási. A chcem konštatovať, to s tým nesúvisí, ale nie je zlé, aby ste si to vypočuli, že pred pár minútami sme skončili ekumenické stretnutie 35 poslancov Národnej rady so všetkých strán koalície aj opozície, celkom nás bolo asi 50, a pod záštitou troch podpredsedov pani Laššákovej, Jurinovej a Figeľa, ktorí tam boli prítomní, sme mali veľmi pekné, pozitívne, konštruktívne, zjednocujúce stretnutie. A nebyť náboženských vysielaní, obávam sa, že sa s týmto do médií nikdy nedostaneme. Takže ich obmedzovanie, ktoré naozaj tu dlho už trvá, možno ste to vy nezaregistrovali, ma znepokojuje. Ak vy hovoríte opak, tak to hodnotím veľmi pozitívne. Ďakujem.
Š. Kužma, poslanec: (2007-10-23):
Ale má to aj kopu technických problémov. Vezmite si akciovú spoločnosť poisťovňu, ktorá jeden rok silne investuje, dostane sa do straty, aby druhý rok tak ako každý normálny obchodný  subjekt, ako by sa mu to v ďalších rokoch vrátilo. A v tých ďalších rokoch ale ten zisk mať nesmie. Tu skutočne odznela správna otázka, čo sa bude robiť so stratou. Máte vy vôbec premyslené, ako to bude ekonomicky fungovať v takýchto prípadoch? Alebo sa to bude riešiť, až keď budú problémy? A ja by som ešte takú jednu spomienku z minulosti povedal. Robil som vo firme, kde bol človek veľký predstaviteľ reformy roku 1968 a potom odrazu, keď sa to zmenilo, sa stal šéfom previerkovej komisie. Po rokoch hovoril, že to musel robiť, a keď prišiel rok 1989,  stal sa z neho veľký podnikateľ a povedal, že za to nemohol. Vy, pán minister, ste boli tiež vysoký predstaviteľ, šéf poisťovne... (Prerušenie vystúpenia časomierou.)
Érsek, Árpád, minister dopravy, výstavby a regionálneho rozvoja SR (2016-10-20):
Ďakujem pekne, vážený pán predsedajúci. Vážené poslankyne, poslanci, dovoľte, aby som uviedol vládny návrh zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práce a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov, ktorým sa menia a dopĺňajú niektoré zákony. Predkladaný zákon má za cieľ harmonizovať európske právo s národným právom v oblasti organizácie pracovného času zamestnancov vo vnútrozemskej vodnej doprave transpozíciou smernice Rady 2014/112 Európskej únie, ktorou sa vykonáva Európska dohoda a niektorých aspektov organizácie pracovného času vo vnútrozemskej vodnej doprave, ktorú uzatvorili Európsky zväz v riečnej doprave, Európska organizácia lodných kapitánov a Európska federácia pracovníkov v doprave. Navrhovaná právna úprava má ďalej za cieľ vykonanie: 1. nariadenie Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy; 2. nariadenia Komisie Európskej únie č. 83/2014, ktorým sa mení nariadenie Európskej únie č. 965/2012, ktorým sa ustanovujú technické požiadavky a administratívne postupy týkajúce sa leteckej prevádzky. Predpokladaný zákon nemá žiadny vplyv a je v súlade s Ústavou Slovenskej republiky, s inými zákonmi, s právom Európskej únie, medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona bol dňa 4. októbra 2016 prerokovaný vo Výbore Národnej rady pre hospodárske záležitosti, v Ústavnoprávnom výbore Národnej rady Slovenskej republiky. S návrhmi uvedenými v spoločnej správe výborov Národnej rady Slovenskej republiky a k výsledku prerokovania vládneho návrhu zákona súhlasím a odporúčam ich schváliť. Vážený pán predseda Národnej rady Slovenskej... Vážený pán predsedajúci Národnej rady Slovenskej republiky, vážené panie poslankyne, vážení páni poslanci, dovoľujem si vás požiadať o schválenie návrhu zákona. Ďakujem, skončil som.
Čepák, Rastislav, poslanec NR SR (2015-11-12):
Ďakujem za slovo. Vážená pani podpredsedníčka, pán minister, ctené kolegyne, kolegovia, predkladám vám spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení zákona č. 319/2012 Z. z., druhé čítanie. Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1973 z 25. septembra 2015 pridelila vládny návrh zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení zákona č. 319/2012 Z. z., na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre obranu a bezpečnosť ako gestorskému. Výbory prerokovali predmetný návrh zákona v stanovenej lehote. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení zákona č. 319/2012 Z. z., odporúča Národnej rade Slovenskej republiky predmetný vládny návrh zákona schváliť v znení schváleného pozmeňujúceho a doplňujúceho návrhu uvedeného v tejto správe. Pani podpredsedníčka, otvorte rozpravu k tomuto návrhu zákona.
Bugár, Béla, podpredseda NR SR (2017-03-28):
Na faktické poznámky bude reagovať pani ministerka spravodlivosti.
Blanár, Juraj, podpredseda NR SR (2022-06-14):
Ďakujem, pán spravodajca. Otváram rozpravu. Písomnú prihlášku som neobdržal. Dávam teda možnosť prihlásiť sa ústne, vážené panie poslankyne, páni poslanci. Konštatujem, že nikto sa neprihlásil, preto vyhlasujem rozpravu za uzavretú. Chce sa vyjadriť pán navrhovateľ v záverečnom slove? Nie. Pán spravodajca, môžete ohlásiť hlasovanie.
Gašpar, Tibor, podpredseda NR SR (2024-10-29):
Ďakujem spravodajcovi. Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne a vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť k rozprave spravodajca? Tiež nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony v znení neskorších predpisov. Vládny návrh zákona je pod tlačou 501, návrh na jeho pridelenie na prerokovanie výborom je v rozhodnutí č. 526. Odovzdávam slovo ministrovi financií pánovi Kamenickému, aby vládny návrh zákona uviedol. Nech sa páči. [Rokovanie v prvom čítaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony v znení neskorších predpisov , tlač 501.]
Zmajkovičová, Renáta, podpredsedníčka NR SR (2014-02-05):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak, uzatváram možnosť prihlásiť sa ústne, ale pán navrhovateľ sa hlási do rozpravy. Nech sa páči.
Blaha, Ľuboš, podpredseda NR SR (2024-05-14):
Poprosím procedurálny návrh.
J. Valocký, poslanec: (2007-09-12):
Viete veľmi dobre, pán poslanec, že v Európe existuje tzv. európsky sociálny model. A v rámci neho je zdravotníctvo službou vo verejnom záujme. A je potom celý systém vo vzťahu k verejným zdrojom v úplne inom režime ako čisté podnikateľské prostredie. A toto je práve ten rozdiel medzi nami, sociálnou demokraciou, a vami, teda pravicou, ktorí skutočne v minulosti veľmi dobre viete, ako povedal pán kolega Cabaj, že jednoducho občania odmietli Zajacovu reformu. Preto sa tá reforma neujala. Odmietli ju aj zamestnanci, aj občania. Ďakujem veľmi pekne.
Bugár, Béla, podpredseda NR SR (2018-02-08):
Ďakujem. Otváram všeobecnú rozpravu a zároveň dávam slovo pánovi poslancovi Galekovi, lebo písomný, písomnú prihlášku som nedostal. Takže okrem toho sa ešte pýtam, že či sa hlási niekto ústne do rozpravy. Pani poslankyňa Zemanová. Končím možnosť sa prihlásiť. Pán poslanec Galek, nech sa páči.
Plevíková, Zuzana, poslankyňa NR SR (2024-02-01):
Ďakujem za slovo. Mala som podotázku pre pána ministra zahraničných vecí, napríklad ako vidí ďalšie humanitárne zásobovanie pre palestínsky ľud, alebo či má pán minister informácie o aktuálnom stave civilistov, ktorí sú mimo domovov. Avšak, pani ministerka, viem, že zastupujete pána ministra zahraničných vecí a nebudete mi vedieť teda odpovedať na túto moju podotázku, ale verím, že aj o tomto bude diskusia na výbore pre európske záležitosti niekedy nabudúce za účasti pána ministra. Ďakujem.
Gaborčáková, Soňa, poslankyňa NR SR (2019-02-01):
Vážený pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Hlasujeme.
M. Hort, podpredseda NR SR: (2010-01-20):
Otváram rozpravu k tomuto návrhu zákona. Konštatujem, že sa do rozpravy písomne prihlásil pán poslanec Jozef Mikuš ako jediný. Dávam mu týmto slovo. Potom bude možné prihlásiť sa do rozpravy aj ústne. Nech sa páči.
Laššáková, Jana, podpredsedníčka NR SR (2015-04-24):
Dobre, ďakujem. Pán poslanec Viskupič.
Viskupič, Marián, poslanec NR SR (2024-06-12):
Ďakujem pekne za slovo. No, pán Danko, pán poslanec Danko, takto. V prvom rade nie je cesta rôznych výnimiek, veď hovoríme to stále a v tom by sme sa mali zhodnúť. Veď znížte daňovo-odvodové zaťaženie, alebo teda znížte odvodové zaťaženie. Len tým by sa zlepšila konkurencia proste všetkých. A bolo by to systémové riešenie. Lenže viete, vy potrebujete to, aby ste mohli povedať: A 500 euro a tuto som vám to dal! Proste realita, bohužiaľ, je tá, že vy reálne škodíte aj teraz, veď ste zahlasovali za zvýšenie zdravotných odvodov, hej, áno, na strane podnikateľov proste, takže to ste im veľmi-veľmi poškodili. Pán Danko, toto je pravda. Ďalšia vec, keď už sa bavíme teda o tej dani, čo spomínate, aspoň keby ste vedeli správnu sadzbu. Je to 19 %, nie 20, hej, to je ďalší možno drobný detail, ale ono sa to tak nezdá. A úplne ďalšia vec, áno, robíte, robíte teda podporu cestovnému ruchu, okej, to, samozrejme, má nejaký zmysel, len by sa to malo robiť keď už tak, tak napriamo a zmysluplne, a hlavne nezačínať budovou ministerstva, absolútne predraženou, absolútne luxusnou, za dvojnásobné nájomné, za vysoké, za vysoké ceny energií v záplavovom území. Mali ste šťastie, že vám to teraz nevytopilo, ešte ten Dunaj, keby trošku stúpol, tak ho máte vytopené to ministerstvo, ešte ste sa tam ani nenasťahovali! Pán Danko, skúste, keď už, tak poďte pomáhať podnikateľom a poďte im znížiť odvodové zaťaženie alebo im znížte dane! Ale vy robíte presný opak, zaťažujete ich stále ďalšími a ďalšími platbami, povinnosťami, byrokraciou. Toto je tá realita vašej činnosti!
Laurenčík, Milan, podpredseda NR SR (2021-10-06):
Prosím, prezentujme sa a hlasujme o tom, že návrh zákona prerokujeme v treťom čítaní ihneď. (Hlasovanie.) Prítomných 122, za 89, proti 4, zdržalo sa 28, nehlasoval 1. Konštatujem, že sme návrh zákona posunuli do tretieho čítania. Pristúpime teda k tretiemu čítaniu a otváram rozpravu v rámci tohto čítania. Pýtam sa, či sa niekto hlási do rozpravy. Konštatujem, že nie. Vyhlasujem rozpravu za skončenú. Teraz pristúpime k hlasovaniu o návrhu zákona ako celku. Prosím, pán spoločný spravodajca, uveďte odporúčanie gestorského výboru.
Sulík, Richard, predseda NR SR (2011-05-19):
Osem poslancov sa prihlásilo s faktickými poznámkami. Slovo má pán poslanec Kužma.
Budaj, Ján, poslanec NR SR (2016-10-26):
Áno, pán kolega Dostál má pravdu, že ekonomická odluka cirkvi nenastala. Som v minulom volebnom, teda minulýkrát, keď som bol v Národnej rade, som sa, som dosiahol takmer dohodu o asignačnej dani a verím, že toto je najsprávnejšia cesta na podporu štátu pre náboženské spoločenstvá. Moderná náboženská komunita bude stavať na dôstojnosti a som presvedčený, že už nastal dávno čas, kedy by veriaci uprednostnili takúto formu financovania, ktorú by mali v rukách oni a nie štátna administratíva, ani hranie sa s tým, že či raz 20-tisíc a inokedy 50-tisíc podpisov. Rozumným a správnym návrhom by bolo ukončenie akýchkoľvek ekonomických prepojení medzi štátom a cirkvami, oslobodenie cirkví od rizika, že ak nebudú povedzme vyhovovať tomu alebo onomu politikovi, tak priškrtí ich financovanie. Nech majú financovanie v rukách veriaci a občania Slovenskej republiky formou asignačnej dane. To je riešenie problému, ktorý sa pokúša tento návrh riešiť administratívnymi formami.
P. Paška, predseda NR SR: (2010-02-09):
Vážené kolegyne, kolegovia, budeme pokračovať hlasovaním o prerokovaných bodoch programu. Chcem vás už vopred požiadať o koncentráciu a pozornosť, tých hlasovaní je naozaj veľa, najmä niektoré zákony aj prvý o obecnom zriadení obsahujú veľa hlasovaní. Poprosím vás o sústredenosť. Pán spravodajca, pán podpredseda Národnej rady Tibor Cabaj bude uvádzať hlasovanie v druhom čítaní o vládnom návrhu zákona o obecnom zriadení. Je to tlač 1315.
L. Nagy, poslanec: (2006-08-03):
Vážené panie poslankyne, vážení páni poslanci, toto má byť najväčší problém školskej politiky národnostného školstva na Slovensku? A nie to, aby aj žiaci z národnostných škôl sa rovnako úspešne vyrovnávali s víziami 21. storočia ako ostatní žiaci? Ja si myslím, že je to pomýlené. Vážené pani poslankyne, vážení páni poslanci. S cieľmi, ktoré sú uvedené pre oblasť rodovej rovnosti, chcem vyjadriť súhlas. Chcem podporiť aj snahu vlády o zriadenie európskeho inštitútu pre rodovú rovnosť, ktorý bude inštitúciou Európskej únie, avšak aby snaha vlády o takpovediac prilákanie tejto významnej, novej európskej inštitúcie bola úspešná, bolo by treba jasne a konkrétne formulovať kroky slovenskej vlády, čo je ochotná a schopná urobiť v prospech vytvorenia nutnej inštitucionálnej infraštruktúry. Žiaľ, programové vyhlásenie o tom nehovorí nič. Vážené kolegyne, vážení kolegovia, záverom dovoľte sa mi prizastaviť pri jednom probléme. Poviem to nerád, lebo nechcem dehonestovať prácu mnohých dobrých odborníkov, ktorí sa zúčastňovali prípravy tohto významného dokumentu. Mnohí z vás, ktorí ste boli poslancami a členmi vlády v minulom volebnom období, viete, že sme veľa urobili pre posilnenie postavenia verejného ochrancu práv. Preto je logické, že aj teraz súhlasím s myšlienkou zachovania nezávislého postavenia verejného ochrancu práv, teda nášho ombudsmana. Toto bola a je aj moja politika. Dokonca v minulom období som viedol zápas proti svojej vláde, aby sme zabezpečili čo najväčšiu nezávislosť pre ombudsmana. Lenže ako tomuto textu programového vyhlásenia vlády a autorovi textu dôverovať, keď autor textu nevie, že to, čo si vytyčuje za cieľ, získať oprávnenie pre ombudsmana, aby mohol predkladať návrh na začatie konania pred ústavným súdom o súlade právnych predpisov, ten cieľ už bol dosiahnutý v minulom volebnom období novelou ústavy a zákona z podnetu práve výboru pre ľudské práva a výdatnej podpory vtedajšej opozície včítane aj predsedu vlády. Vážený pán predseda vlády, členovia vlády, kolegyne a kolegovia, mojou snahou bolo upozorniť na niektoré nepresvedčivé javy v Programovom vyhlásení vlády v oblasti ľudských práv a práv národnostných menšín. Budem iba rád, ak v budúcnosti sa ukáže, že moje obavy boli neopodstatnené a Slovenská republika bude aspoň tak úspešne pokračovať v rozvoji ľudských práv a práv národnostných menšín, ako to bolo v období minulých 8 rokov. Ďakujem vám za pozornosť.
Šeliga, Juraj, poslanec NR SR (2021-07-23):
Ďakujem pekne, pán podpredseda. Dámy a páni, v rozprave vystúpili štyria poslanci, pozmeňujúce a doplňujúce návrhy podali pán poslanec Susko a pán poslanec Drdul. Pán poslanec Susko požiadal o hlasovanie samostatne o bodoch jeho prvého pozmeňujúceho návrhu. Keďže pozmeňujúce návrhy boli v rozprave podané dnes, dajte, prosím, pán podpredseda hlasovať najprv o skrátení lehoty podľa rokovacieho poriadku, aby sme mohli následne hlasovať o pozmeňujúcich návrhoch.
Šutaj Eštok, Matúš, poslanec NR SR (2022-12-06):
Čo sa týka pani bývalej ministerky Kolíkovej. Pani ministerka, ja sa vám čudujem, že tu kritizujete ako exministerka generálneho prokurátora, vy, ktorá ste v rozhodnutí na vami podané dovolanie vo veci Haščák na Najvyšší súd, doslova vás vysmial. V tej istej veci, v ktorej generálny prokurátor zákonne použil inštitút 363, tak vy ste využila voči Haščákovi mimoriadny opravný prostriedok a senát Najvyššieho súdu, päť sudcov, ktorí tvoria senát, rozhodol a respektíve vás označil v tomto rozhodnutí za lajdáka, keďže ste ako ministerka spracovali nekvalifikované do-vo-la-nie. Tento postup označil Najvyšší súd za ne-ak-cep-to-va-teľ-ný. To nehovorím ja, to hovorí Najvyšší súd. A viete veľmi dobre, ako to dopadlo, že tuná najvyšší moralista, najvyššia právna entita hneď po pánovi docentovi profesorovi Baránikovi pán Dostál, vtedajší štátny tajomník, sa musel za vás ospravedlňovať oligarchovi Haščákovi, pretože keby sa neospravedlnil vo vašom mene, tak Slovensko musí platiť milióny eur. Takí vy ste právni experti! A tu kritizujete generálneho prokurátora za používanie § 363. Veď vy ste mu mali ďakovať, že v tejto veci rozhodol, ako rozhodol, pretože keby tak nerozhodol, tak asi budeme musieť žalovať vás za uplatnenie škody, ktorú ste spôsobili Slovenskej republike. Vy sa spamätajte! To, čo tu predvádzate celá SaS s vaším, v úvodzovkách, bojom za spravodlivosť, toto je právny štát?! Toto ste vy?! Pani Kolíková, pán Baránik čo tu predvádza, to je morálne dno. A nehovorím o bývalom štátnom tajomníkovi, ktorý musel podpisovať ospravedlnenie hlavnému aktérovi kauzy Gorila pánovi Haščákovi. Gratulujem vám, vy ste tí právni experti! Klobúk dole! A vy máte tú odvahu generálneho prokurátora kritizovať. Neuveriteľné!
B. Bugár, podpredseda NR SR: (2004-03-11):
D. Dubovská, poslankyňa: Ďakujem, pán predsedajúci. Je to milá, paradoxná situácia, že začala som vlastne s týmto svojím prejavom asi pred štyrmi hodinami a pokračujem v ňom práve teraz a veľmi ťažko sa mi bude nadväzovať zrejme na to, čo som už povedala, takže by som možno v sumáre povedala, alebo, ak kolegyňa navrhuje od začiatku, tak začnem od začiatku. (So smiechom.) Ja verím, že budete radi, opakovanie je matka múdrosti. Takže, znovu upozorňujem, nie som militantný človek, záleží mi na slove, ktoré znamená mier. Mier vo svojom význame a v plnom význame. Mier je totiž nevyhnutnosťou pre rozvoj spoločnosti a spoločnosti ako u nás na Slovensku, tak aj v Afganistane. V súčasnosti sa často objavuje slovo terorizmus. Terorizmus je novým fenoménom tohto tisícročia a znamená hrozbu pre všetkých. Aj keď my na Slovensku sme práve terorizmus možno na vlastnej koži nezažili, ale stretávame sa s ním a stretli sme sa s ním, či už na obrazovkách alebo v správach o tom a dokonca už nám aj v blízkych krajinách v Európe, kde sa teroristické útoky objavili. Sú čoraz častejšie a znamenajú isté riziká pre civilizáciu a pre spoločnosť. Myslím si, že mier nemá byť luxusom, ale má byť samozrejmosťou a samozrejmosťou aj pre ľud v Afganistane. Treba povedať, že terorizmus a efektívna ochrana proti nemu môže byť zabezpečená viacerými spôsobmi, v prvom rade treba povedať, že ak chceme zabezpečiť bezpečnosť, musíme najprv zabezpečiť tú vlastnú, vnútornú.
Bublavý, Dušan, poslanec NR SR (2014-05-14):
Pán exminister, ja nie som ekonóm, ale toľko toho vychvaľovania, ako to bolo za vás dobre, a ten výpočet nejakého vládnutia necelé dva roky, ja vám musím pripomenúť, že ste boli osem rokov plus dva roky samorozkladacej vlády. A za tých osem rokov ste rozpredali štát. Vám sa dobre vládlo, keď ste rozpredali všetok štátny majetok, ktorý mohol sa rozpredať, a potom sa vám super, super rozdávali finančné zdroje alebo ste držali na nejakej uzde štátny rozpočet. Ale pre Slovensko ste boli len jedna veľká škodná.
Gibalová, Monika, poslankyňa NR SR (2013-03-26):
Ďakujem pekne. Pani predsedajúca, pani navrhovateľka, dámy a páni, dovoľte mi, aby som podľa § 73 ods.1 zákona Národnej rady Slovenskej republiky vystúpila ako spravodajkyňa v prvom čítaní k návrhu poslancov Národnej rady Slovenskej republiky Daniela Lipšica a Jany Žitňanskej na vydanie zákona o ochrane osôb pri odhaľovaní trestnej činnosti súvisiacej s trestnými činmi a inými vybranými trestnými činmi a o zmene a doplnení niektorých zákonov (tlač 417) určená uznesením Výboru Národnej rady Slovenskej republiky č. 40 zo 7. marca 2013 a podala spravodajskú informáciu k navrhnutému zákonu. Predseda Národnej rady Slovenskej republiky rozhodnutím č. 398 z 25. februára 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Zároveň konštatoval, že návrh spĺňa všetky ustanovené náležitosti podľa rokovacieho poriadku Národnej rady podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnila navrhovateľka. Táto právna úprava je v súlade s Ústavou Slovenskej republiky a s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky po všeobecnej rozprave o tomto zákone uzniesla na tom, že podľa § 73 ods. 3 písm. c) rokovacieho poriadku Národnej rady prerokuje predmetný návrh zákona v druhom čítaní. Zároveň odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva a národnostné menšiny, Výboru Národnej rady Slovenskej republiky pre sociálne veci, pričom za gestorský výbor navrhujem Výbor Národnej rady Slovenskej republiky pre sociálne veci a odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore v termíne do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, ďakujem. Skončila som, prosím, otvorte rozpravu k návrhu zákona.
K. Sárközy, poslankyňa: (2007-02-01):
Na reakciu pána predsedu výboru Haleckého, no, my sme naschvál dali taký všeobecný návrh zákona. Tu je najdôležitejšie to, aby tretí článok, ktorý hovorí o tom, aby neboli zmenené v neprospech zabezpečenia jeho príjmu v starobe a príjmu pozostalých pre prípad jeho úmrtia. Takže môžeme viesť o tomto diskusiu. Myslím si, že pani poslankyňa Radičová si nechala dostatok času na to, aby presvedčila aj koaličné kluby, aby hlasovali za tento zákon. Uvidíme, ako sa budú chovať k tomuto dôležitému zákonu. My sme si vedomí toho, že karty sú rozdané. Koalícia má 85 poslancov, opozícia 65, ale myslím si, že povinnosťou nás, opozičných poslancov bolo, aby sme takýto zákon predložili. Ďakujem.
Matovič, Igor, poslanec NR SR (2014-01-29):
Skúsim parafrázovať.
Remišová, Veronika, poslankyňa NR SR (2016-10-21):
Prepáčte. Chcela by som len poprosiť, hlasovanie č. 143, hlasovacie zariadenie zle zaznamenalo, prosím zaznamenať, že za. Ďakujem.
Bugár, Béla, podpredseda NR SR (2019-05-13):
Nech sa páči, prezentujme sa a hlasujme. (Hlasovanie.) Prítomných 132, za 126, 3 sa zdržali, 3 nehlasovali. Konštatujem, že návrh bol schválený. Ďalej.
Fronc, Martin, poslanec NR SR (2010-12-10):
Ďakujem pekne. Z toho návrhu tak trochu akoby vyplývalo, že ministerstvo školstva neposkytovalo v minulosti dotácie športovcom telesne postihnutým. No ono to poskytovalo vždycky, treba povedať, a aj na paraolympijský výbor. Ale nie celkom dobre rozumiem tomu návrhu, a preto by som sa rád vás opýtal, pán kolega, či v tomto návrhu zákona, kde je explicitne vymenované, že bude poskytovať podporu športu alebo môže deťom, študentom a fyzickým osobám, či v rámci týchto vymenovaných nie sú zahrnutí aj tí športovci alebo ľudia s telesným postihnutím. Ďakujem.